Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 124/14/5508	Ružomberok, 19.5.2014
EEČ : 2-42-55-2014

U Z N E S E N I E

Trestná vec:	obvinený XXXXX  
Prečin:	Podielnictvo podľa § 231 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Ružomberok
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
po tom, ako XXXXX, nar. 26.11.1986 odcudzil z areálu penziónu XXXXX, nachádzajúceho sa v obci Ludrová, rôzne pracovné nástroje v hodnote najmenej 7.194,17 Eur, dňa 07.10.2013 vo večerných hodinách obvinený spolu s XXXXX a XXXXX, nar. 13.01.1994 išli na osobnom motorovom vozidle zn. Opel Zafira, ev. č. RK728AV za predajňu LIDL v Ružomberku, kde XXXXX po krádeži ukryl odcudzené pracovné nástroje, tieto naložili do auta a spoločne ich odviezli a odovzdali XXXXX, nar. 14.09.1977, ktorý tieto nástroje ďalej predal doposiaľ neznámym osobám, za tieto veci XXXXX vyplatil XXXXX dohodnutú odmenu a následne XXXXX vyplatil z tejto odmeny sumu 10,- Eur obvinenému ako podiel za to, že im tieto veci pomohol previesť, hoci obvinený v tom čase už vedel, že peniaze, ktoré mu XXXXX dáva, sú získané od XXXXX ako odmena za odcudzené pracovné nástroje, ktoré pochádzajú z krádeže,

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
          Poverený príslušník ODI XXXXX v konaní vedenom pod sp. zn. ORP-162/OO-RK-2014 zistil a preukázal, že obv. XXXXX spáchal prečin podielnictva podľa § 231 ods. 1 písm. b) Trestného zákona.	      
    
          Poverený príslušník po skončení  vyšetrovania mi predložil spis s návrhom na podanie obžaloby. Preskúmaním spisu som zistil, že obvinený dal súhlas na podmienečné zastavenie trestného stíhania. Z tohto hľadiska boli splnené podmienky pre postup podľa § 216 Trestného poriadku.
	
         Obvinený sa ku skutku, ktorý sa mu kladie za vinu, priznal.  Zo spáchania skutku je usvedčovaný výpoveďou svedkov XXXXX, XXXXX, XXXXX, ako aj ďalšími listinnými dôkazmi.

Trestná sadzba za uvedený prečin je až na tri roky trestu odňatia slobody. 
	
Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta, alebo aj bez návrhu, podmienečne zastaviť trestné stíhanie, ak obvinený  vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne a nahradil škodu, pokiaľ bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a vzhľadom na osobu obvineného,  s prihliadnutím na jeho doterajší život a na okolnosti prípadu, možno  takéto rozhodnutie považovať za dostačujúce.
	
Vzhľadom na uvedené skutočnosti mám za to, že u obv. XXXXX sú splnené podmienky potrebné pre podmienečné zastavenie trestného stíhania a to aj s prihliadnutím na správanie sa obvineného pred spáchaním skutku, kedy sa nedopustil žiadneho trestného činu a v odpise z registra trestov tak doposiaľ nemá žiadny záznam.
	
Počas skúšobnej doby bude obvinený musieť viesť riadny život, nedopúšťať sa trestnej, ani inej protispoločenskej činnosti. Ak týmto podmienkam vyhovie, rozhodne sa o jeho osvedčení. Inak sa bude, a to prípadne aj počas skúšobnej doby, v trestnom stíhaní pokračovať.
	
Skúšobná doba v trvaní 12 mesiacov bola určená s prihliadnutím na osobu obvineného  a všetky okolnosti prípadu.
	
S poukázaním na uvedené som preto rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor